Príloha č. 4 Politika nakladania so stavebnými odpadmi a odpadmi z demolácií

**Stavebné odpady a odpady z demolácií sú kategorizované v zmysle prílohy č. 1 vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov, ako**:

**17 Stavebné odpady a odpady z demolácií vrátane výkopovej zeminy z kontaminovaných miest:**

17 01 BETÓN, TEHLY, ŠKRIDLY, OBKLADOVÝ MATERIÁL A KERAMIKA

17 02 DREVO, SKLO A PLASTY

17 03 BITÚMENOVÉ ZMESI, UHOĽNÝ DECHT A DECHTOVÉ VÝROBKY

17 04 KOVY VRÁTANE ICH ZLIATIN

17 05 ZEMINA VRÁTANE VÝKOPOVEJ ZEMINY Z KONTAMINOVANÝCH PLÔCH, KAMENIVO A MATERIÁL Z BAGROVÍSK

17 06 IZOLAČNÉ MATERIÁLY A STAVEBNÉ MATERIÁLY OBSAHUJÚCE AZBEST

17 08 STAVEBNÝ MATERIÁL NA BÁZE SADRY

17 09 INÉ ODPADY ZO STAVIEB A DEMOLÁCIÍ

**Projektová dokumentácia**

Zhotoviteľ projektovej dokumentácie je povinný:

* **rešpektovať požiadavku** zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len ako „**zákon o odpadoch**“) **pripraviť na opätovné použitie, recykláciu a iné materiálové zhodnotenie minimálne 70 % hmotnosti stavebného odpadu a odpadu z demolácií** vyprodukovaného pri realizácii stavby nad 300 m2, neznečisteného škodlivinami (tzn. okrem nebezpečných odpadov a odpadu katalógového č. 17 05 04),
* v**prípade demolácie určiť postupnosť demolačných činností** s cieľom umožniť oddelenie a triedenie odstránených stavebných materiálov a stavebných odpadov,
* v projektovej dokumentácii uviesť **výkaz odhadovanej výmery stavebných odpadov a odpadov z demolačných prác** v rozsahu:

1. kód odpadu podľa Katalógu odpadov,
2. názov odpadu,
3. kategória odpadu,
4. predpokladaný kód zhodnotenia alebo zneškodnenia odpadu,
5. predpokladané množstvo odpadu (pre zhodnotenie a zneškodnenie zvlášť).

**Realizácia stavby**

Zhotoviteľ stavby je povinný plniť povinnosti podľa zákona o odpadoch, a to najmä, nie výlučne:

* **zabezpečiť roztriedenie, nakládku, prepravu a odovzdanie ostatného a nebezpečného odpadu** na ďalšie nakladanie výlučne **u osôb oprávnených na nakladanie s odpadmi** v zmysle § 14 ods. 1 písm. e) zákona o odpadoch,
* **zabezpečiť pred vznikom odpadov** odovzdávaných podľa [§ 14 ods. 1 písm. e)](https://www.slov-lex.sk/pravne-predpisy/SK/ZZ/2015/79/20230701#paragraf-14.odsek-1.pismeno-e) zákona o odpadoch **preukázateľný zmluvný vzťah o fyzickom nakladaní** s nimi, uzatvorený minimálne v rozsahu určenom vykonávacím predpisom (§ 2 vyhlášky Ministerstva životného prostredia Slovenskej republiky č. 344/2022 Z. z. o stavebných odpadoch a odpadoch z demolácií; ďalej len ako „**vyhláška č. 344/2022 Z. z.**“) a **kópiu zmluvy zaslať objednávateľovi najneskôr do 5 pracovných dní od odovzdania staveniska** na e – mailovú adresu [info@srb-bbsk.sk](mailto:info@srb-bbsk.sk) , PhDr. Juraj Haško, konateľ spoločnosti
* **v prípade demolačných prác určiť postupnosť demolačných činností** s cieľom umožniť oddelenie a triedenie odstránených stavebných materiálov a stavebných odpadov (v zmysle prílohy č. 1 vyhlášky č. 344/2022 Z. z.) a **vypracovať:**
  + **„Ohlásenie pred realizáciou demolačných prác“** podľa prílohy č. 2 vyhlášky č. 344/2022 Z. z. a doručiť ho objednávateľovi na e – mailovú adresu [info@srb-bbsk.sk](mailto:info@srb-bbsk.sk) najneskôr 7 pracovných dní pred realizáciou demolačných prác,
  + **„Ohlásenie po realizácii demolačných prác“** podľa prílohy č. 3 vyhlášky č. 344/2022 Z. z. a doručiť ho objednávateľovi na e – mailovú adresu [info@srb-bbsk.sk](mailto:info@srb-bbsk.sk) najneskôr 80 dní po realizácii demolačných prác,
* stavebné odpady a odpady z demolácií **prednostne materiálovo zhodnotiť** a výstup z recyklácie realizovaný v mieste vzniku prednostne **využiť pri svojej činnosti**, ak to technické, ekonomické a organizačné podmienky dovoľujú,
* **stavebné odpady** vznikajúce pri výstavbe, údržbe, rekonštrukcii alebo demolácii **komunikácií** **prednostne materiálovo zhodnotiť pri výstavbe, rekonštrukcii alebo údržbe komunikácií,**
* **pripraviť na opätovné použitie, recykláciu a iné materiálové zhodnotenie**, a to vrátane činnosti spätného zasypávania, pri ktorých sa využije odpad, ako náhrada za iné materiály, **minimálne 70 % hmotnosti stavebného odpadu a odpadu z demolácií** vyprodukovaného pri realizácii stavby nad 300 m2 alebo demolácii, neznečisteného škodlivinami (tzn. okrem nebezpečných odpadov a odpadu kat. č. 17 05 04),
* **odovzdať objednávateľovi** najneskôr ku dňu začatia preberacieho konania potvrdenia týkajúce sa nakladania s odpadom – **vážne lístky** (v 2 vyhotoveniach v listinnej podobe a v 1 vyhotovení v elektronickej podobe v needitovateľnej forme), ktoré musia obsahovať nasledovné údaje:
  1. číslo (identifikátor) vážneho lístku,
  2. identifikácia pôvodcu odpadu,
  3. identifikácia stavby, z ktorej odpad pochádza,
  4. identifikácia spoločnosti oprávnenej na nakladanie s odpadom, ktorá odpad preberá1,
  5. katalógové číslo odpadu, názov odpadu, kategória odpadu,
  6. množstvo odpadu,
  7. kód zhodnotenia alebo zneškodnenia odpadu,
  8. dátum odovzdania odpadu.
* 1**odovzdať** objednávateľovi **najneskôr ku termínu preberania diela** **doklad** **preukazujúci oprávnenosť osoby, ktorá odpad preberá** podľa predchádzajúceho bodu, **nakladať s odpadom** (v 2 vyhotoveniach v listinnej podobe a v 1 vyhotovení v elektronickej podobe v needitovateľnej forme), t. j.:

1. súhlas podľa § 97 ods. 1 zákona o odpadoch (ak nakladanie s odpadom podlieha súhlasu) alebo
2. registráciu podľa § 98 ods. 1 zákona o odpadoch (ak nakladanie s odpadom nepodlieha súhlasu),

* **odovzdať** objednávateľovi **najneskôr ku termínu preberania diela „Súhrnný dokument o vzniku stavebných odpadov a odpadov z demolácií“** zo stavby a spôsobe nakladania s ním (v 2 vyhotoveniach v listinnej podobe a v 1 vyhotovení v elektronickej podobe v needitovateľnej forme), ktorý bude obsahovať údaje o osobách, ktoré stavebný odpad prevzali, množstve odovzdaného odpadu a nakladaní s ním, a to v nasledovnom rozsahu:

|  |  |  |  |  |
| --- | --- | --- | --- | --- |
| **Osoba oprávnená na nakladanie s odpadmi** | | | | |
| Názov / obchodné meno spoločnosti: | | | | |
| IČO: | | | | |
| Ulica: | | | | |
| Obec: | | PSČ: | | |
| **Odpad** | | | | |
| Kód odpadu podľa Katalógu odpadov | Názov odpadu podľa Katalógu odpadov | Kategória odpadu | Hmotnosť odpadu [t] | Spôsob nakladania s odpadom |
|  |  |  |  |  |
| Celková hmotnosť odovzdaného odpadu [t]: | | | | |
| Hmotnosť odpadu, ktorý bol recyklovaný / pripravený na recykláciu / zhodnotený: | | | | |
| Identifikátor vážnych lístkov: | | | | |
| Dátum odovzdania: | | | | |